kardosdrur/scandi-wiki huggingface dataset:
Daniel Udsen

Daniel Udsen (født 2. september 1983) er en dansk / færørsk professionel fodboldspiller, hvis primære position er på midtbanen.

Spillerkarriere 
Udsen har tidligere repræsenteret fodboldklubber såsom Hvidovre IF og Albertslund IF. Under Udsens ophold i Albertslund IF var han i januar 2005 med på holdet, der vandt det officielle danske mesterskab i indefodbold ved et finalestævne i Aarup Idrætscenter efter en samlet 5-4 sejr over Hellerup IK.

Han skiftede i sommeren 2005 til Greve Fodbolds førstehold, på daværende tidspunkt placeret i Danmarksserien, hvor han debuterede i august 2005 mod Farum Boldklub (bestående af FC Nordsjællands reserver) og samtidig fik scoret sit debutmål. I hans første sæson i klubben (2005/06-sæsonen) var han med til at spille klubben op fra Danmarksserien til 2. division, da Greve Fodbold vandt DS Pulje 1. I Danmarksserien 2005/06 noteredes han for 9 mål og i 2. division 2006/07-sæsonen optrådte han i 25 kampe med seks mål til følge.

Midtbanespilleren skrev i sommerpausen 2007 under på en et-årig kontrakt med 2. divisionsklubben Fremad Amager. Udsen fik sin 1. holdsdebut i forbindelse med en kamp i 2. division Øst (i sæsonpremieren) på udebane i Sundby Idrætspark mod lokalrivalerne B 1908 den 5. august 2007.

FC Helsingør valgte at forstærke truppen i 2012 med Daniel Udsen på midtbanen.

Titler/hæder

Klub 
 Greve Fodbold:
 Vinder af Danmarksserien, Pulje 1 2005/06

Fodnoter og referencer

Ekstern kilde/henvisning 
 Spillerprofil på fca.dk 
 Daniel Udsen klar for Elite 3000
 

Fodboldspillere fra Danmark
Fodboldspillere fra Hvidovre IF
Fodboldspillere fra Albertslund IF
Fodboldspillere fra Greve Fodbold
Fodboldspillere fra Fremad Amager
Fodboldspillere fra FC Vestsjælland
Morten Kurt Nielsen

Morten Kurt Nielsen (født 8. oktober 1981) er en dansk professionel fodboldspiller, hvis primære position på banen er i angrebet.

Spillerkarriere 
Nielsen skiftede til 2. divisionsklubben Fremad Amager i sommerpausen 2007 fra Danmarksserieklubben Albertslund IF. Han debuterede for amagerkanerne den 5. august 2007 i forbindelse med en 2. divisionskamp udebane i Sundby Idrætspark mod lokalrivalerne B 1908.

Referencer

Ekstern kilde/henvisning 
 http://fca.dk/morten_k_nielsen.html 
 

Fodboldspillere fra Danmark
Fodboldspillere fra Albertslund IF
Fodboldspillere fra Fremad Amager
Morten Nielsen (flertydig)

Flere personer bærer navnet Morten Nielsen:

 Morten Nielsen (1922-1944) – en dansk digter.
 Morten Bøhme Nielsen (født 1974) – en dansk fodboldspiller.
 Morten Kurt Nielsen (født 1981) – en dansk fodboldspiller (angreb).
 Morten Nordstrand Nielsen (født 1983) – en dansk fodboldspiller.
 Morten Rune Nielsen (født 1973) - dansk rugbyspiller.
 Morten Nielsen (roer) (født 1980) - dansk olympisk roer
 Morten Nielsen (fodboldspiller, født 1982) (født 1982) – en dansk fodboldspiller.
 Morten Nielsen (fodboldspiller, født 1971) (født 1971) – en tidligere dansk fodboldspiller.
 Morten Nielsen (fodboldspiller, født 1990) (født 1990) – en dansk fodboldspiller.
 Morten Nielsen (skuespiller) – dansk skuespiller.
Salomon King

Salomon King (født 22. marts 1983) er en ghanesisk-dansk professionel fodboldspiller, hvis primære position på banen er i forsvaret som højre back.

Spillerkarriere 
King spillede i ungdommen for Østerbro-klubben B.93. Som ungsenior skiftede han efterfølgende til Farum Boldklub, hvor han imidlertidigt fortrinsvist optrådte på klubbens reservehold i Kvalifikationsrækken. I juli 2002 skiftede King til 1. divisionsklubben Hellerup IK, hvor han var med på holdet, der rykkede ned i 2. division i hans første sæson i klubben, men i den efterfølgende 2003/04-sæson vandt 2. division. I starten af januar 2006 valgte King at vende tilbage til Østerbro Stadion og lave en aftale med 1. divisionsklubben Boldklubben Skjold, hvor han i halvandet år blev noteret for kampe i henholdsvis 1. division og 2. division.

Den defensive fodboldspiller underskrev en et-årig spillerkontrakt med 2. divisionsklubben Fremad Amager i sommerpausen 2007. King debuterede på klubbens førstehold i forbindelse med en 2. divisionskamp den 5. august 2007 på udebane i Sundby Idrætspark mod lokalrivalerne B 1908.

Titler/hæder

Klub 
 Hellerup IK:
 Vinder af 2. division 2003/04

Referencer 

Fodboldspillere fra Ghana
Fodboldspillere fra Danmark
Fodboldspillere fra B.93
Fodboldspillere fra Farum Boldklub
Fodboldspillere fra Hellerup IK
Fodboldspillere fra Boldklubben Skjold
Fodboldspillere fra Fremad Amager
Nicki Albek

Nicki Albek (født 23. juli 1986) er en dansk professionel fodboldspiller, hvis primære position på banen er i midterforsvaret og sekundært på den centrale midtbane. Han spiller pt. for Jægersborg BK.

Spillerkarriere 
Albek havde tidligere spillet på Brøndby IFs ungdomshold før den defensive spiller foretog et klubskifte til Hvidovre IF som ungsenior. Albek debuterede for Hvidovre IF i slutningen af 2004/05-sæsonen i en pokalkamp på udebane mod Boldklubben Vestia den 18. maj 2005 og spillede yderligere en enkel officiel udebanekamp for københavnernes førstehold i Danmarksserien den 15. juni mod AB 70, hvor han samtidig fik lavet sit første scoring på seniorplan.

Albek valgte at skifte til Herfølge Boldklub i juli 2005 på en aftale, hvor han det første halve år spillede som amatør på klubbens talenttrup i Danmarksserien. I foråret 2006 besluttede HB at skrive en et-årig spillerkontrakt med forsvarsspilleren, som blev samtidig blev flyttet op som en del af førsteholdstruppen i 1. division (dog først permanent fra sommerpausen 2006). Han blev samlet noteret for seks førsteholdskampe (ingen scoringer) for HB igennem hele 2006.

I vinterpausen 2006/2007 fik Albek ikke sin spillerkontrakt med HB forlænget og kunne derfor skifte transferfrit til 1. divisionsklubben Hellerup IK. Han spillede for HIK i foråret 2007 før han i sommerpausen 2007 skrev kontrakt med den nyligt nedrykkede 2. divisionsklub Fremad Amager. Albek fik sin førsteholdsdebut for amagerkanerne i forbindelse med en lokalopgør i 2. divisionskamp på udebane i Sundby Idrætspark den 5. august 2007 mod naboerne fra B 1908.

Eftersom (daværende FC Amager) Fremad Amager gik konkurs, prøvede spillerne at finde sig en ny klub. Nickis gamle klub var hurtigt på banen og meldte sig interesseret, og det endte med, at han skrev kontrakt med klubben igen. I sin tid i HIK spillede Nicki oftest på den centrale midtbane. Han var bl.a. også anfører for klubben. 

Nicki skiftede i 2011 til Vanløse IF, og etablerede sig gennem årene til en vigtig spiller for klubben. Han blev i 2013 udnævnt som klubbens nye anfører, da han havde været en meget vigtig spiller for klubben. Især mht. klubbens oprykning til 2. division.

I 2013 skiftede Nicki overraskende til Jægersborg BK.

Referencer

Eksterne henvisninger 
 

Fodboldspillere fra Danmark
Fodboldspillere fra Brøndby IF
Fodboldspillere fra Hvidovre IF
Fodboldspillere fra Herfølge Boldklub
Fodboldspillere fra Hellerup IK
Fodboldspillere fra Fremad Amager
Fodboldspillere fra Jægersborg Boldklub
Kasper Kalule

Kasper Kalule (født 20. juni 1985) er en dansk professionel fodboldspiller, hvis primære position er på den offensive midtbane.

Kalule er søn af den tidligere ugandiske bokser, Ayub Kalule.

Spillerkarriere 
I sin ungdom har venstrekantsspilleren tidligere spillet for Akademisk Boldklub (AB) og sidenhen for Værløse Boldklub (VB). I 2001 vandt Egeskolen (med samlet omkring 60 elever) Ekstra Bladets skoleturnering med Kalule på holdet. 10 af spillerne spillede til dagligt på VBs 1. juniorhold, hvorimod Kalule spillede i AB. Kalule blev efterfølgende belønnet med Michael Laudrups teknikerpris. 

Kalule debuterede på Værløse Boldklubs førstehold den 10. september 2005 mod Hvidovre IF. Midtbanespilleren opnåede spilletid i 2. division og Danmarksserien og var med sine ni mål medvirkende til at spille klubben tilbage i divisionerne i 2006/07-sæsonen efter klubbens nedrykning i 2005/06-sæsonen. Under sin tid hos VB var Kalule i en periode i foråret 2006 ikke til rådighed for klubbens førsteholdstrup, idet han aftjente sin værnepligt i Slagelse.

Kalule underskrev en to-årig spillerkontrakt med 2. divisionsklubben Fremad Amager i vinterpausen 2007/08.. Opholdet i Fremad Amager blev dog mindre succesfuldt på grund af skader, og klubbens konkurs medførte, at Kalule blev fritstillet. Kalule skrev herefter i februar 2009 kontrakt med 2. divisionsklubben BK Glostrup Albertslund. Han skiftede i 2011 til B 1908.

Referencer

Ekstern kilde/henvisning 
 
 Spillerprofil på fca.dk 

Fodboldspillere fra Danmark
Fodboldspillere fra Akademisk Boldklub
Fodboldspillere fra Værløse Boldklub
Fodboldspillere fra Fremad Amager
Nildeltaet

Nildeltaet (arabisk: دلتا النيل ) er det brede floddelta i det nordlige Egypten ved Nilens udløb i Middelhavet. Det er et af verdens største floddeltaer. 

Nildeltaet strækker sig fra Alexandria i vest til Port Saïd i øst – over 240 km af middelhavskysten. Længden er fra nord til syd ca. 160 km . Deltaet begynder lidt nord for Cairo.

Geografi 

Nilen danner et bueformet delta som, set fra oven, ligner en trekant eller silhuetten af en lotusblomst. De yderste områder er udsat for erosion og kystnære laguner får en øget saltholdighed jo tættere de er på Middelhavet.
Nildeltaet er et rigt jordbrugsområde. Aswandæmningen forhindrer at deltaet modtager gødningsstoffer og sedimenter fra de højereliggende områder. For at forhindre at jorden og flodsengen bliver derved udpint, anvendes i højere grad kunstgødskning. 
Deltaet plages af erosion som kan være kraftig – den er angivet til 21 m i dybden.

Historie

Der har levet mennesker i Nildeltaet i tusinder af år, og der har været dyrket intenst agerbrug i mindst 4.000 år. Nilen gik tidligere over sine bredder – op til 10 m i vandstandsstigning – en gang årligt – og aflejrede næringsrige stoffer til deltaet. Denne årlige aflejring gav grobund for agerdyrkningen, men denne fluktuering standsede med bygningen 1902 af Aswandæmningen. 
På faraonernes tid var denne landsdel Nedre Egypten. 
Om den østre del (Gosen) hævdes det i Bibelen at jøderne trællede for farao. 
Optegnelser fra Plinius den Ældre og den græske geograf Strabon viser at deltaet havde 7 distrikter. Der er i dag kun to hovedflod-arme fra Nilen til Middelhavet: Rosetta, den vestre, og Damietta, den østre flodarm.
I den vestlige del af deltaet blev Rosettestenen fundet 1799 i havnebyen Rachîd (på fransk benævnt Rosette).

Klima 

Nildeltaet har subtropisk klima karakteriseret ved meget lidt regn. Den gennemsnitlige årlige nedbør er 100-200 mm, hvoraf det meste falder i vintermånederne.
Deltaets temperaturkurve når i juli-august gennemsnitligt 30 °C, men er målt op til 48 °C. 
Vintertemperaturen er normalt i området 5 °C til 10 °C. 
Nildelta-regionen bliver meget fugtigt i sommermånederne.

Deltaer
Egypten
Copenhagen Towers

Copenhagen Towers har flere betydninger:

 Copenhagen Towers (klub) – en klub, der spiller amerikansk fodbold
 Copenhagen Towers - North Tower – et kontorhøjhus i Ørestad på Vestamager i København
 Crowne Plaza Copenhagen Towers – et hotel beliggende i Ørestad
Skovshoved

Skovshoved er en nordlig bydel i Storkøbenhavn, beliggende i Gentofte Kommune. Kommunen har . Skovshoved er i dag vokset sammen med Gentoftes øvrige bydele, men var oprindelig et fiskerleje med historiske rødder langt tilbage i tiden.

Bydelen ligger ved Skovshoved Havn, der i dag fremtræder som en lystbådehavn med diverse sejlklubber og ro- og kajakklubber.

I 1915 blev Skovshoved Sogn udskilt af Ordrup Sogn, da Skovshoved Kirke blev indviet. Helt tilbage i tiden hørte Skovshoved under Gentofte Sogn, og det store skib i Gentofte Kirke er en gave fra fiskerne i Skovshoved.

Historie 
Skovshoved er et gammelt fiskerleje. Det nævnes første gang i 1275. I 1682 bestod fiskerlejet af 1 hus med jord og 10 huse uden jord. Det samlede dyrkede areal udgjorde 0,5 tønder land skyldsat til 0,09 tønder hartkorn.

I 1700-tallet omtales fiskerlejet således af Nicolai Jonge: "Skoushoved, ned ved Strandsiden, er et Fiskerleie, har 42 Huse, hvis Beboere ere Fiskere, som daglig forsyne Kiøbenhavns Borgere med Mængde af fersk Fisk, saasom: Flyndre, Torsk, Sild, Hornfisk, Makrel, som de paa Baade bringe ind til Staden."

Havnen blev opført i 1869.

Omkring år 1900 beskrives forholdene således: "Skovshoved, Fiskerby (1894: 111 Fiskere, der i alt ejede 1 Kutter, 45 Dæksbaade og 15 mindre Fartøjer, og hvis Fangst havde en Værdi af 68,000 Kr.) og Villaby med Baadehavn (7 à 8 F. dyb i den østl. Del), med Havnefyr og Dampbaadsforbindelse med Hovedstaden, Skole, Asyl (opr. 1878), 2 Baadebyggerier, Købmandsforretninger m. m. og Hotel."

Arkitektur 
En stor del af den gamle fiskerlandsby har overlevet.

Rydhave, der i dag er den officielle bolig for USA's ambassadør i Danmark, er et eksempel på de store landsteder, som blev opført i slutningen af 1800-tallet og starten af 1900-tallet. Huset blev opført i 1885 til Emil Edvard Schackenburg , der ejede et teglværk.

Skovshoved Hotel har 22 værelser, og i 2003 blev det listet som et af verdens 50 bedste hoteller af Condé Nast .

Skovshoved Kirke er bygget 1914-1915, og blev designet af Alfred Brandt. Skovshoved tankstation blev tegnet af Arne Jacobsen i 1936, og er i dag en fredet benzinstation.

Sport 
Bydelen havde frem til 1961 en fodboldklub i landets bedste række, Skovshoved IF, der bl.a. opnåede sølv i sæsonerne 1926-27 og 1952-53.

Referencer

Litteratur 
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688. Udgivet efter hans Død paa Bekostning af Carlsbergfondet (København MCMXXVIII; Reprotryk for Landbohistorisk Selskab, København 1975), 
 Jeppe Tønsberg (red.): "Taarbæk som det var engang" (Lyngby-Bogen 2014; )

Eksterne henvisninger
Margaret Hamerik

Margaret Elizabeth Hamerik (13. december 1867 – 30. oktober 1942) var en amerikanskfødt komponist og pianist, der kom til Danmark sammen med sin mand Asger Hamerik omkring 1900 og boede der til sin død.

Som 17-årig blev hun optaget på Peabody Conservatory of Music i Baltimore med klaver som hovedfag og violin og musikteori som bifag. Direktøren for konservatoriet, Asger Hamerik, var hendes teorilærer og i 1894 giftede de sig. Sammen fik de 4 børn, deribland Ebbe, der blev komponist og dirigent og Gerda og Valdis, der begge blev operasangere. 

I 1880’erne og 1890’erne komponerede hun i USA bl.a. en koncertouverture, som indbragte hende fakultetets sjældne udmærkelse Diploma for Distinguished Musicianship, String-Quartet in A-major, Piano Sonata in C-minor og tre sange samt den ufuldendte opera Columbus. Hun ophørte med at komponere, da hun blev gift med Asger Hamerik, men, virkede som litterær konsulent og oversætter af musikvidenskabelige værker af danskere til engelsk, bl.a. i 1912 svogeren Angul Hammerichs Musik-Mindesmærker fra Middelalderen i Danmark og i 1927 Knud Jeppesens doktordisputats Der Palestrinastil und die Dissonanz. Herudover var hun medlem af repræsentantskabet for Dansk Koncertforening i 25 år.

Kilder m.m. 
 Dansk kvindebiografisk Leksikon

Komponister fra Danmark
Komponister fra USA
Danskere i 1800-tallet
Danskere i 1900-tallet
Personer i Dansk Kvindebiografisk Leksikon
Kokosolie

I koldpresset og uraffineret form er kokosolie en af de mest varmestabile planteolier og dermed en hensigtsmæssig olie til både stegning og bagning ved høje temperaturer. Dette skyldes, at den ikke ændrer molekylær sammensætning under opvarmning og derved ikke danner transfedtsyrer.

Palmin er raffineret, bleget kokosfedt, som blandt andet benyttes i kiksekage og til kogning af klejner.

Sammensætning 
 Flerumættet fedt ca 1%
 Enkeltumættet fedt ca 5 %
 Mættet fedt ca 94%
 Deraf lauric acid/laurinsyre ca 50 %

Egenskaber 
Kokosolien er fast ved almindelige temperaturer og flydende ved ca. 26 °C.

Madolier
Vegetabilske olier
Anne Magle

Anne Magle (født Anne Maglegaard) er en dansk pornomodel, der var aktiv i 1970'erne .

Filmografi 
 I Løvens tegn (1976)
 Kärleksvirveln (1977)
 Ta mej i dalen (1977)
 Agent 69 Jensen i Skorpionens tegn (1977)
 Molly (1977)
 Hot Cookies (1977)
 Heiße Feigen (1978)
 Massagesalon Elvira (1978)
 Die Munteren Sexspiele unserer Nachbarn (1978)
 Star Virgin (1979)

Kilder

Eksterne henvisninger 
 
 Anne Magle på EGAFD

Tjek fødselsår
Pornoskuespillere fra Danmark
Pornomodeller fra Danmark
Modernitet

Betegnelserne moderniteten eller det moderne bruges ofte til at karakterisere samfundene i Vesten som de udviklede sig efter oplysningen og den industrielle revolution fra slutningen af 1700-tallet.

Definition 
Modernitet er et stærkt omdiskuteret begreb i sociologien. Den beskriver de vilkår, mennesket lever i, i det moderne samfund. Dvs. i modsætning til et traditionelt samfund, hvor det var præget af religiøse forestillinger. Giddens er nok den mest citerede sociolog, der anvender begrebet. Modernitet og selvidentitet.

Et moderne menneske lever dog ikke uden traditioner eller religion, men er åbent for overvejelse og kan senere forkaste dem som en gyldig måde at forstå verden på.

Anthony Giddens siger:Helt enkelt udtrykt er moderniteten en kortfattet term for det moderne samfund eller den industrielle civilisation.Beskriver man den mere detaljeret, er den forbundet med
 et bestemt sæt holdninger, herunder en forståelse af verden som åben for transformation via menneskelig intervention;
 et kompleks af økonomiske institutioner, især industriel produktion og markedsøkonomi;
 en særlig række politiske institutioner, heriblandt nationalstaten og massedemokratiet.Primært som konsekvens af disse træk er moderniteten langt mere dynamisk end nogen forudgående social orden. Det er et samfund – eller et kompleks af institutioner – der i modsætning til alle andre forudgående kulturer lever i fremtiden frem for i fortiden. Se også 
 Nyere tid – Tidlig moderne tid – Postmodernisme – Epoke – Portal:Historie

 Litteratur 
 Giddens, Anthony & Christopher Pierson (2002). Samtaler med Anthony Giddens : at forstå moderniteten. Oversat af Stefan Hermann. Introduktion af Martin O'Brien. Originaltitel: Conversations with Anthony Giddens. Kbh: Hans Reitzel. DK5=30.1. .
 Schanz, Hans-Jørgen (2001,2004) Europæisk idehistorie : historie, samfund, eksistens. 2. udgave. København: Høst. DK5=90.1. . – Af indholdet: ... "Modernitetskritik"
 Jørgensen, Dorte (Red.) (1999). Hvad er metafysik – i dag? : 13 bud på et svar''. Redaktion: Dorte Jørgensen ... [et al.] og Idéhistorisk Forening ved Henrik Dresbøll, Birgitte Büchert Eskildsen , Ulrik B Sørensen. Modtryks teoribøger. Århus: Modtryk. 188 sider. DK5=12.  – Af indholdet: Modernitet (Hans-Jørgen Schanz): "Et fællestræk ved metafysik og modernitet".

Historiske epoker
Samfundstypologi
Pedro Pires

Pedro Verona Rodrigues Pires (født 29. april 1934) er tidligere præsident for Kap Verde fra marts 2001 til september 2011. Forinden han blev præsident havde han været landets premierminister fra 1975 til 1991. Han repræsenterede Kap Verdes selvstændighedsparti og blev valgt som landets første premierminister ved landets første flerpartivalg.

Som præsident efterfulgte han António Mascarenhas Monteiro i 2001. Pires stillede op til valget til en anden termin i præsidentvalget, som blev afholdt 12. februar 2006. I dette valg slog han tidligere premierminister Carlos Veiga og opnåede 50,98% af stemmerne. Efter udløbet af den anden valgperiode blev han efterfulgt af Jorge Carlos Fonseca på præsidentpoten.

Kap Verdes præsidenter
Kap Verdes premierministre
Xvid

Xvid (tidligere XviD) er et open-source forskningsprojekt, som fokuserer på videokomprimering.
Projektet har udviklet et codec, som muliggør komprimering og dekomprimering i rækkefølge ved samtidig at bibeholde en god kvalitet af mediet. Dette gør det nemmere for udgivere at distribuere et medie.

Eksterne henvisninger 
 xvid.org 

Frie video codecs
Santo Antão

Santo Antão (portugisisk for "Saint Anthony"), eller Sontonton på kreolsk, er den vestligste og største af øerne i Kap Verdes øgruppe Barlavento, samt den største vestligste ø i Afrika. Øen er Kap Verdes næststørste. Øen hovedby er Ribeira Grande på nordkysten, som også har en lufthavn. Byen Porto Novo har en færgehavn og ligger på sydkysten.

Historie 
Øen blev opdaget i 1462 af Diogo Afonso, men fik ikke sit nuværende navn før i 1500'erne. Øen blev først bosat i 1548. I 1600'erne var der en tilflytning til øens by Ribeira Grande fra de nærliggende øer Santiago og Fogo, samt fra nordlige dele af Portugal.

Geografi 
Det højeste bjerg er Topo de Coroa på 1979 m, og det næsthøjeste er Pico da Cruz på 1585 m.

Kommuner på øen 
 Paul, Kap Verde
 Porto Novo
 Ribeira Grande

Oprindeligt var hele øen en kommune, men i 1990 blev øen inddelt i dagens tre kommuner.

Øer i Kap Verde
Imad Mughniyeh

Imad Mughniyeh (7. december 1962 – 12. februar 2008) var en højtstående libanesisk Hizbollah-leder. Han var mistænkt for at stå bag terroraktioner som kapring af et amerikansk passagerfly i 1985 samt bombningen af den israelske ambassade i Buenos Aires i 1992, hvor 29 mennesker omkom.

Mughniyeh blev tilsyneladende dræbt i forbindelse med sprængningen af en bilbombe i Damaskus i Syrien. Hizbollah-medier beskylder israelske agenter for at stå bag attentatet.

Noter 

Islamister
Personer fra Libanon
Ultimate Collection

Ultimate Collection er et opsamlingsalbum af Eurythmics som udkom den 8. november 2005. 

Ultimate Collection indeholder udover gamle numre to nye numre, "I've Got a Life" og "Was It Just Another Love Affair?".

Alle numrene er skrevet og indspillet af Annie Lennox og Dave Stewart, Aretha Franklin medvirker desuden også på et af numrene.

Numre 
 "I've Got a Life"
 "Love is a Stranger"
 "Sweet Dreams (Are Made of This)" 
 "Who's That Girl?"
 "Right By Your Side"
 "Here Comes the Rain Again" 
 "Would I Lie To You?"
 "There Must Be an Angel (Playing With My Heart)" 
 "Sisters Are Doin' It for Themselves" (med Aretha Franklin)
 "It's Alright (Baby's Coming Back)"
 "When Tomorrow Comes"
 "Thorn in My Side"
 "The Miracle of Love"
 "Missionary Man" 
 "You Have Placed a Chill in My Heart" 
 "I Need a Man" 
 "I Saved the World Today" 
 "17 Again" 
 "Was It Just Another Love Affair?"

Opsamlingsalbum fra 2005
Popalbum fra Storbritannien
José Maria Neves

José Maria Pereira Neves (født 28. marts 1960) er en politiker fra Kap Verde som har været landets præsident siden 9. november 2021. Neves var premierminister på Kap Verde fra 2001 til 2016. Han er medlem af det vesnstreorienterde Det afrikanske parti for Kap Verdes uafhængighed (PAICV).

Præsidentskab 
José Maria Neves vandt præsidentvalget i første valgrunde den 17. oktober 2021 med et absolut flertal 51,7 % af stemmerne så en anden valgrunde ikke var nødvendig. På andenpladsen kom Carlos Veiga fra det regerende centrum-højre parti Bevægelsen for demokrati med 42,4 % af stemmerne. 5 andre præsidentkandidater fik hver under 2 % af de afgivne stemmer. Den siddende præsident Jorge Carlos Fonseca kunne ikke stille op i henhold til Kap Verdes forfatning da han havde været præsident i to 5-års valgperioder.

Neves blev indsat som præsident 9. november 2021.

Referencer

Eksterne henvisninger 

 Biografi om José Maria Neves, Boston University, 9. oktober 2003  

Politikere fra Kap Verde
Kap Verdes premierministre
Kap Verdes præsidenter
Nuværende statsoverhoveder
Det afrikanske parti for Guinea-Bissau og Kap Verdes uafhængighed

Det afrikanske parti for Guinea-Bissau og Kap Verdes uafhængighed (portugisisk: Partido Africano da Independência da Guiné e Cabo Verde), eller PAIGC er et politisk parti i Guinea-Bissau. I Guinea-Bissaus parlamentsvalg i 2004 blev partiet landets største parti med 31,4% af stemmerne og 45 af 102 sæder i parlamentet.

Partiet blev stiftet i det som var Portugisisk Guinea af marxisten Amílcar Cabral i 1956, med mål at opnå uafhængighed for Kap Verde og Portugisisk Guinea (i dag Guinea-Bissau).

Eksternt link
Officiel hjemmeside  

Guinea-Bissau
Kap Verde
Politiske partier